Ад выканаўчай дысцыпліны кожнага залежыць вынік працы іншых, разам і паасобку. Таму калектыў раённага суда зладжаны, дысцыплінаваны і адказны. І ў большасці сваёй малады. Асаблівай павагай і пашанай карыстаецца Святлана Бабяк, загадчыца канцылярыі больш дваццаці гадоў. У Алены Валер’еўны, калі той давялося пачынаць у канцылярыі, яна была настаўнікам, і яшчэ многіх навучыла працаваць хутка і адказна. Некалі ў гэтым структурным падраздзяленні суда працавалі чатыры чалавекі, але аптымізацыя скараціла штат напалову, пры гэтым не паменшыўшы нагрузкі. Цяпер разам з сакратаром Святланай Браім ім даводзіцца несці на сабе вялікую штодзённую працу.